Ego Robertus Dei gratia Cabilonensis episcopus notum facio tam presentibus quam futuris quod Bartholomeus sacerdos de Beligne dedit ecclesie Cisterciensi in perpetuam elemosinam vineas quasdam quas adquisivit videlicet vineam que fuit domini Cristiani de Alossa et vineam que fuit domini Raymundi de Curbigni et vineam aliam que est in Butera et quicquid etiam in vita sua adquisierit. Huius rei testes sunt : domnus Guido abbas Cistercii, Nicholaus abbas de Firmitate, Guido abbas de Maceriis, Audo prior Cistercii, Pontius cellerarius Cistercii, Henricus de Aceas monachus Cistercii. Et ut hec elemosina cunctis in posterum diebus rata permaneat et inconcussa ad petitionenem ipsius Bartholomei in testimonium posteris presenti carte sigilli nostri munimem apposuimus ad perpetuam rei geste confirmationem. Actum est hoc anno Dominice Incarnationis millesimo ducentesimo.